Anson Lo開腔回應粉絲大戰 擔心神徒安危
2024年04月21日 19:01
東網電視
更多新聞短片
人氣男團MIRROR兩位人氣王姜濤及Anson Lo(盧瀚霆)昨早完成美加演唔唱會返港後,驚聞機場前一晚出現「神徒大戰姜糖」情況,兩派粉絲因爭位引發衝突,初則口角繼而動武,消息傳出自然令兩位偶像十分擔心!
Anson Lo今日受訪坦言:「飛機差唔多到達香港嘅時候,我就知呢件事。當時公司仲了解緊情況,究竟發生過啲咩事,而我自己最擔心係安全問題,任何人我都唔希望有危險,所以第一時間我都係問有冇人受傷,有幾多人受傷。後來知道有人受傷,我就問傷勢點,好擔心大家嘅安全,所有嘢都唔重要,安全最緊要。(會唔會同啲粉絲傾吓,希望唔好有下一次?)但(接機)安排唔係我話事,每次都係睇大會嘅安排,下次都係要交番畀佢哋去研究嚴重性究竟去到邊,需唔需要作出一啲特別嘅安排。」